 Nipa adura gbigba nikan ni Naijiria ko fi ni i lọ soko iparun- Ọṣilẹ : Ọṣilẹ Oke-Ọna Ẹgba, Ọba Adedapọ Tẹjuoṣo, ti rọ awọn eeyan orilẹ-ede yii lati maa gbadura gidi, nitori adura nikan lo le gba Naijiria kuro loko iparun pẹlu awọn iṣoro to n koju awọn eeyan kiri orilẹ-ede yii.Ilu Abẹokuta ni Ọṣilẹ ti sọrọ yii lọjọ Aiku, Sannde ọsẹ yii, lasiko to n ba awọn oniroyin sọrọ nipa ayẹyẹ ọdun kejilelọgbọn to de ori aleefa ọba.Kabiyesi sọ pe, A ti munu bi Ọlọrun pupọ, to bẹẹ to jẹ ko bikita nipa wa mọ, nitori a ti kuna. Ṣugbọn ti a ba le gbiyanju, ti a pada sọdọ Ọlọrun, nnkan  yoo daa fun wa pada.Bi nnkan ṣe n lọ yii, Ọlọrun nikan  lo le ran wa lọwọ nipasẹ adura ti a ba n gba si i. A ko tẹle ilana Ọlọrun ninu awọn ohun ti a n ṣe, ohun to n fa iṣoro niyẹn. Ṣugbọn nipa adura gbigba nikan ni Naijiria ko fi ni i lọ soko iparun 